આવતી કાલે નિર્ણાયક મેચ હોવાથી ટીમ ઇન્ડિયા કિવી ટીમને કોઈ તક આપવા ઇચ્છતી નથી. આથી વિરાટ એન્ડ કંપનીએ જોરદાર તૈયારી કરી છે. ઇન્ડિયન ક્રિકેટ ટીમના પેજ પર કેટલીક તસવીરો પોસ્ટ કરવામાં આવી છે. આ તસવીરો પરથી સ્પષ્ટ દેખાઈ રહ્યું છે કે ભારતીય ટીમના ખેલાડીઓ જિમમાં જોરદાર પરસેવો પાડી રહ્યા છે. જો આવતી કાલે ટીમ ઇન્ડિયા આ શ્રેણી જીતી જશે તો તે ઘરઆંગણે સતત સાતમો શ્રેણીવિજય હશે. જો ન્યૂઝીલન્ડ આ શ્રેણી જીતી જશે તો તેઓનો ભારતમાં ચાર દાયકા બાદ કોઈ શ્રેણી વિજય હશે.